ལོར།བོད་ལྗོངས་མི་དམངས་དཔེ་སྐྲུན་ཁང་ནས་དཔེ་སྐྲུན་བྱས་པའིནོར་བཟང་གི་རྣམ་ཐརསོགས་བོད་ཀྱི་གནའ་རབས་བརྩམས་སྒྲུང་བརྒྱད་ཀྱི་ཕྱོགས་བསྒྲིགས་དེབ་དེའི་མཚན་བྱང་དུབོད་ཀྱི་ལྷ་མོའི་འཁྲབ་གཞུངཞེས་དངབོད་ཀྱི་རྩོམ་རིག་ལོ་རྒྱུས་སྐལ་བཟང་མིག་སྒྲོནདུ་ཡང་དེ་དག་ཟློས་གར་གྱི་ཁོངས་སུ་ངོ་སྤྲོད་བྱས་འདུགབོད་ཀྱི་ལྷ་མོའི་ཟློས་གར་གྱི་འཁྲབ་གཞུང་ཕྱོགས་བསྒྲིགས་ཀུན་བཟང་བདུད་རྩིའི་ཆར་འབེབསཞེས་པའི་མཚན་བྱང་དུ་ལྷ་མོའི་ཟློས་གར་གྱི་འཁྲབ་གཞུང་ཞེས་བརྗོད་ཀྱང་དོན་དུ་བོད་ཀྱི་གནའ་རབས་བརྩམས་སྒྲུང་བརྒྱད་པོ་ལས་མ་འདས།དེ་ལྟར་མཚན་གསོལ་བ་ལས་ཀྱང་རྩོམ་སྒྲིག་པ་དག་གིས་དེ་དག་བོད་ཀྱི་ལྷ་མོའི་འཁྲབ་གཞུང་ངམ་ཟློས་གར་གྱི་བསྟན་བཅོས་སུ་འདོད་པ་ཧ་ཅང་གི་གསལ་པོ་རེད།འོན་ཀྱང་དགེ་བའི་བཤེས་གཉེན་ཆེན་མོ་རྒན་ལྷག་པ་ཆོས་འཕེལ་གྱིས་བརྩམས་གནང་བའིབོད་ཀྱི་རྩོམ་རིག་ལོ་རྒྱུསནང་དུ་ལྷ་མོའི་འཁྲབ་གཞུང་ནི་བོད་ཀྱི་གནའ་རབས་བརྩམས་སྒྲུང་བརྒྱད་སོགས་འཁྲབ་གཞིར་གྱུར་པའི་ནང་དོན་གྱི་མ་ཕྱི་ལ་བཅོས་སྒྲིག་བྱས་ནས་འཁྲབ་གཞུང་དུ་གྲུབ་ཚུལ་དང་།ལྷ་མོའི་འབྱུང་སྟངས་སོགས་ལ་བཀའ་སློབ་གྱ་ནོམ་པ་མཛད་འདུགགཞན་ཡང་ལྷ་ས་དགེ་འོས་མཐོ་རིམ་ཆེད་ཚན་སློབ་གྲྭས་བསྒྲིགས་པའིབོད་ཀྱི་དུས་རབས་རིམ་བྱུང་གི་རྩོམ་རིག་བརྩམས་ཆོས་གཅེས་བསྡུསཞེས་པའི་ནང་རྣམ་ཐར་དང་རྟོགས་བརྗོད་ཀྱི་སྐབས་བཀའ་བློན་རྟོགས་བརྗོད་དཔེ་མཚོན་དུ་དྲངས་པ་དང་།བརྩམས་སྒྲུང་གི་སྐབས་གཞོན་ནུ་ཟླ་མེད་ཀྱི་གཏམ་རྒྱུད་སོགས་བཀོད་པ་དང་།ཟློས་གར་གྱི་རྩོམ་རིག་གམ་འཁྲབ་གཞུང་རྩོམ་རིག་གི་སྐབས་བོད་ཀྱི་གནའ་རབས་བརྩམས་སྒྲུང་བརྒྱད་ལ་བཅོས་སྒྲིག་བྱས་པའི་འཁྲབ་དཔེ་དག་བཀོད་པ་ནི་འཁྲབ་གཞུང་རྩོམ་རིག་ཅེས་པར་གོ་བ་གཏིང་ཚུགས་སུ་ཕྱིན་པའི་རྟགས་རེད་འདུགའདོད་ཚུལ་གཞན་རྣམས་ནི་གོམས་སྲོལ་གྱི་དབང་གིས་འཁྲབ་གཞུང་ཞེས་པའི་མཚན་རྒྱུན་འབྱམས་སུ་གྱུར་པ་ཡིན་པ་དང་།འདི་ལྟར་ངོས་འཛིན་བྱས་པ་ཡང་ཞིབ་ཏུ་བསམས་ན་བརྩམས་ཆོས་དེ་དག་གི་རྩོམ་ལུས་ཀྱི་ངོ་བོའི་ཁྱད་ཆོས་ལ་དཔྱད་པ་གནད་དུ་སྨིན་པ་ཞིག་མ་བགྱིས་པ་དང་།ཕྱིའི་སྣང་ཚུལ་འགའ་ཞིག་རྒྱུ་མཚན་བྱས་ནས་བྱུང་བའི་རྩོམ་རིག་གི་དོན་དངོས་ཁྱད་ཆོས་དང་འགལ་བའི་འདོད་ཚུལ་ཕྱོགས་རེ་བ་ཞིག་ཡིན་པ་རིམ་གྱིས་འཆད་པར་བྱའོ།